|  |
| --- |
| SLJ, 20. 5. 2020Protivno priredje/razmerje |
| Pozdravljeni, učenci.Danes nas čaka zadnja ura na daljavo. ☺ V ponedeljek se ob 7.30 vidimo v šoli. Vsa navodila bo vašim staršem posredoval ravnatelj.(op. v posnetku sem vam rekla, da v ponedeljek prinesite vse potrebščine. Mislim, da to ne bo v redu, ker je tega tudi preveč, zato jih prinašajte postopoma, po urniku, puščali pa jih boste v šoli.)Ker imamo že dovolj ur, bomo danes imeli le eno uro SLJ, jutri pa vas čaka tehniški dan.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Obravnavali bomo naslednjo vrsto priredij, to je protivno priredje.Najprej si v zvezek prepiši definicijo:**PROTIVNO PRIREDJE**Protivno priredje je zveza dveh nasprotujočih se stavkov. Drugi del izraža razliko oz. nasprotje ali izjemo (»le«). ZNAČILNI VEZNIKI  a, pa, toda, vendar, samo, le, ampak, temveč, marveč  VEJICA: Med deloma povedi, ki sta v protivnem razmerju, je vedno vejica.  PRIMERI:  Zelo sem utrujena, ampak bom vseeno prišla na zabavo. Prileglo bi se mi kosilo, a se mi ga ne da skuhati. Želiš si nastopiti na koncertu, vendar ne hodiš redno na vaje.Sedaj odpri DZ, 2. del, na strani 37. Sledi razlagi na videoposnetku in rešuj naloge v DZ.<https://drive.google.com/file/d/1uNZoOSfpCAZI4uwQ_CgO1YO422L4nFoF/view?usp=sharing>\*\*Kdor želi več: rešujte ostale naloge v DZ, vezane na protivno priredje.*Lepo se imejte do ponedeljka.**Učiteljica Mojca* |